**Interná smernica č. 1/2022**

**o stravovaní v Školskej jedálni v Základnej škole s Materskou školou Snežnica**

**Obsah**

ČL. 1 ZÁKLADNÉ USTANOVENIA

ČL. 2 SPÔSOB A FORMA STRAVOVANIA

ČL. 3 OBJEDNÁVANIE STRAVY

ČL. 4 PLATBY ZA STRAVOVANIE

ČL. 5 VÝŠKA STRAVNÉHO

ČL. 6 VÝDAJ STRAVY

ČL. 7 PREPLATKY ZA STRAVNÉ LÍSTKY

ČL. 8 VŠEOBECNÉ USTANOVENIA

ČL. 9 ÚČINNOSŤ SMERNICE

**Čl. 1 Základné ustanovenia**

1) Účelom tejto smernice je stanoviť podrobnosti týkajúce sa stravovania stravníkov v Školskej jedálni v Základnej škole s Materskou školou Snežnica.

2) Smernica určuje termín a spôsob objednávania a výdaja stravy, platby za stravovanie a ostatné podmienky spojené so stravovaním v školskej jedálni pre všetky vekové kategórie stravníkov.

**Čl. 2 Spôsob a forma stravovania**

1) Školská jedáleň zabezpečuje stravovanie žiakov, zamestnancov a ostatných stravníkov priamo v ŠJ podľa zásad správnej výživy. Jedlá a nápoje pre stravníkov sú pripravované podľa odporúčaných výživových dávok, materiálno-spotrebných noriem a receptúr pre školské stravovanie podľa vekových skupín stravníkov vydaných ministerstvom školstva. 2) Výdaj stravy – obedov pre stravníkov sa realizuje v čase od 11.30 do 13.30 hod., pre cudzích stravníkov od 11.00 do 11.30

**Čl. 3 Objednávanie stravy**

1) Odhlásenie zo stravy je možné deň vopred do 13.30 hod. prihlásenie na stravu je možné v daný deň do 7.30 hod., a to telefonicky na tel. čísle 041/422 4210, 0905 940 296 alebo osobne u vedúcej ŠJ

2) V prípade neprítomnosti na vyučovaní je stravník ( zákonný zástupca) povinný sa odhlásiť z obeda. V prípade, že sa stravník neodhlási a nebude prítomný na vyučovaní uhradí si plnú výšku obeda. Taktiež v prípade, že sa zúčastní na vyučovaní a neodoberie si obed sa platí plná suma obeda. V prípade neodhlásenia sa zo stravy sa vecná ani finančná náhrada neposkytuje.

**Čl. 4 Platby za stravovanie**

**-trvalým príkazom** -**bankovým prevodom** - **poštovou poukážkou** Úhradu je potrebné uskutočniť na účet školskej jedálne **SK 760200 0000 0030 6336 2854 .**Pri platbe je nutné uviesť variabilný symbol.

Bez variabilného symbolu nie je možné prideliť platbu k stravníkovi.

Stravné musí byť uhradené do **15.** dňa aktuálneho kalendárneho mesiaca.

**Žiaci** : - **s dotáciou** - pre prípad neodhlásenia sa z obeda ( ktorý sa potom hradí v plnej výške) sa stanovuje zaplatenie preddavku na stravu vo výške 20,- eur. Z preddavku sa následne budú neodhlásené obedy platiť. V prípade vyčerpania preddavku je stravník ( zákonný zástupca) povinný uhradiť ďalší preddavok na stravu podľa pokynov vedúcej školskej jedálne. V prípade neuhradenia preddavku do troch pracovných dní od výzvy, bude stravník vylúčený zo stravovania v ŠJ. Prípadný preplatok z preddavku sa vráti na konci

školského roka na základe žiadosti o vrátenie preplatku. V prípade ak žiak pokračuje v štúdiu, presunie sa preplatok do ďalšieho školského roku.

 **- bez dotácie –** hradí sa plná výška obeda, mesačne na účet, do 15.dňa aktuálneho mesiaca. Prípadný preplatok z preddavku sa vráti na konci školského roka na základe žiadosti o vrátenie preplatku. V prípade ak žiak pokračuje v štúdiu, presunie sa preplatok do ďalšieho školského roku.

**Čl. 5 Výška stravného**

1) Výška stravného je stanovená v súlade s platnými finančnými pásmami na nákup potravín pre jednotlivé kategórie stravníkov spolu s úhradou režijných nákladov stanovenou na základe VZN obce Snežnica.

2) Príspevok zamestnávateľa zamestnancom na stravovanie je 55% z ceny jedla, príspevok zo sociálneho fondu je 0,40 €.

Finančné pásma nákladov na nákup potravín na jedno jedlo podľa vekových kategórií, ako aj rozhodnutia o výške režijných nákladov sú zverejnené na prístupnom mieste v ŠJ. 3) Pre stravníkov – žiakov v hmotnej núdzi a tých, ktorých zákonný zástupca si neuplatňuje daňový bonus je poskytovaná dotácia na stravovanie z MPSVaR Slovenskej republiky v sume 1,30 za každý deň, v ktorom sa dieťa zúčastnilo vyučovania v ZŠ a odobralo obed. Nárok na dotáciu je i v prípade, že sa dieťa/žiak zúčastnil napr. súťaže, musí však odobrať obed v školskej jedálni.

4) Výšku stravného pre dôchodcov určuje zriaďovateľ.

**Čl. 6 Výdaj stravy**

Strava sa vydáva v čase od 11.30 do 13.30. Pre cudzích stravníkov v čase od 11.00 do 11.30 hod. Do obedárov sa strava vydáva iba cudzím stravníkom, žiakom iba v prvý deň choroby, v prípade neodhlásenia sa zo stravy.

**Čl. 7 Preplatky za stravné**

1)Preplatky za neodobratú stravu sú odpočítavané 1 mesiac dozadu z výšky stravného na ďalší mesiac. V prípade platby formou trvalého príkazu sa preplatky narátavajú a vyúčtujú po skončení školského roka – buď - prejdú do ďalšieho školského roka

 - na základe žiadosti o vrátenie preplatku, budú vrátené na účet 2)Stravníkovi, ktorý bude pokračovať v školskej dochádzke, sa preplatok presunie do ďalšieho školského roka.

3) V prípade nevyžiadania preplatkov za stravu do 2 rokov od ukončenia štúdia na ZŠ sa tieto peňažné prostriedky použijú na zakúpenie inventáru do školskej jedálne.

**Čl. 8. Všeobecné ustanovenia**

1) Výkonom kontroly dodržiavania tejto smernice je oprávnená riaditeľka ZŠ s MŠ Snežnica alebo ňou poverená osoba.

2) So smernicou o stravovaní v ŠJ v ZŠ s MŠ Snežnica sú povinní sa oboznámiť všetci stravníci.

**Čl. 9 Účinnosť smernice**

Smernica nadobúda účinnosť dňom 01. 09. 2022

 ………………………………

 PaedDr. Jana Chovancová

 riaditeľka ZŠ s MŠ